
OBRAZLOŽENJE RAZLOGA I CILJEVA DONOŠENJA PRAVILNIKA O PROVEDBI POSTUPAKA JEDNOSTAVNE NABAVE OPĆINE KOTORIBA


Razlozi donošenja Pravilnika o provedbi postupaka jednostavne nabave 

Donošenje novog Pravilnika potrebno je radi usklađivanja internih akata Općine Kotoriba s važećim odredbama Zakona o javnoj nabavi („Narodne novine“, broj 120/16., 114/22. i 48/26.), kao i s novim pravilima koja uređuju provedbu postupaka jednostavne nabave putem modula jednostavne nabave u Elektroničkom oglasniku javne nabave Republike Hrvatske (EOJN RH).

Predloženim Pravilnikom uređuju se pravila, način provedbe i dokumentiranja postupaka jednostavne nabave roba, radova i usluga procijenjene vrijednosti ispod zakonskih pragova za primjenu Zakona o javnoj nabavi. Istodobno se detaljnije uređuju prava i obveze sudionika u postupku, način provođenja pojedinih vrsta postupaka jednostavne nabave, primjena elektroničkih sredstava komunikacije, sprječavanje sukoba interesa, pravna zaštita ponuditelja te vođenje odgovarajuće dokumentacije i registra ugovora.
Donošenje novog Pravilnika nužno je radi osiguravanja zakonitog, transparentnog i učinkovitog provođenja postupaka jednostavne nabave te uspostave jasnih pravila koja će omogućiti dosljednu primjenu propisa i pravnu sigurnost svih sudionika u postupcima nabave.

Ciljevi donošenja Pravilnika o provedbi postupaka jednostavne nabave Općine Kotoriba 

Cilj donošenja Pravilnika jest osigurati transparentno, učinkovito, ekonomično i svrhovito raspolaganje proračunskim sredstvima Općine Kotoriba uz puno poštivanje temeljnih načela javne nabave, osobito načela tržišnog natjecanja, jednakog tretmana gospodarskih subjekata, zabrane diskriminacije, razmjernosti i transparentnosti.
Pravilnikom se uspostavljaju jasni i jednoobrazni postupci za provođenje jednostavne nabave, precizno se određuju ovlasti i odgovornosti osoba uključenih u provedbu postupaka te se osigurava učinkovitiji sustav planiranja, provedbe i kontrole nabave. Time se doprinosi većoj pravnoj sigurnosti, odgovornijem upravljanju javnim sredstvima te većoj otvorenosti postupaka prema svim zainteresiranim gospodarskim subjektima.
Poziv javnosti
Poziva se zainteresirana javnost da tijekom trajanja savjetovanja dostavi svoje prijedloge, mišljenja i primjedbe na Nacrt Pravilnika o provedbi postupaka jednostavne nabave Općine Kotoriba 
Prijedlozi, mišljenja i primjedbe dostavljaju se putem obrasca za sudjelovanje u savjetovanju na adresu elektroničke pošte: opcina@kotoriba.hr ili poštom na adresu:

Općina Kotoriba
Jedinstveni upravni odjel, 1.kat 
Ulica kralja Tomislava 100
40329 Kotoriba 



Prilozi
1. Nacrt Pravilnika o provedbi postupaka jednostavne nabave Općine Kotoriba 
2. Obrazac za sudjelovanje u savjetovanju sa zainteresiranom javnošću.

